kalixlouiis/myanmar-wikipedia-corpus huggingface dataset:
ရင်းမြစ်ယူဆချက်များ မာတင်း ဒေးဗစ် (Matrine David) သည် ထိုသီချင်းကို ဒိုမီနီကန်ဂိုဏ်း (Dominican Order) မှ ဘုရား‌ကျောင်းလုပ်သားတို့၏ ကောင်းမွန်စွာနေထိုင်ခြင်းကို သရော်ရာမှဖြစ်ပေါ်လာသည်ဟုဆိုသည်။
Refrains d'enfants, histoire de 60 chansons populaires, Martine David, A. Marie Delrieu, Herscher, 1988. ပြင်သစ်ဂီတပညာရှင် Sylvie Bouissou သည် ထိုသီချင်းကို တေးရေးဆရာ ဂျွန်ဖစ်လစ် ရာမူ (Jean-Philippe Rameau) မှရေးသားထားသည်ဟုဆိုခဲ့သည်။
ထို့အပြင် ပြင်သစ်နိုင်ငံ အမျိုးသားဂီတစာကြည့်တိုက်တွင်လည်း ထိုသီချင်း၏ လက်ရေးမိတ္တူတွင် သူ၏အမည်ကို ထည့်သွင်းထားသည်။
"Frère Jacques" a été composé par Jean Philippe Rameau ရောင်စုံဘောလုံး မြန်မာနိုင်ငံတွင်လည်း ထိုသီချင်း၏တေးသံကိုယူ၍ ရောင်စုံဘောလုံး ဟူ၍လည်း သီဆိုကြပြီး စာသားမှာ အောက်ပါအတိုင်းဖြစ်သည်။
ရောင်စုံဘောလုံး။
တစ်လုံး ငါးပြား။
တစ်လုံးငါးပြား။
ကြိုက်တဲ့ အရောင် ရွေးပါ။
ကိုးကားချက်များ ပြင်ပလင့်ခ်များ A "Frère Jacques" interactive and multilingual collection on video Multiple versions of the song with sheet music ကဏ္ဍ: ပြင်သစ်ကလေးတေးကဗျာများ ကဏ္ဍ: ကလေးတေးကဗျာများ ကဏ္ဍ: တေးရေးဆရာမသိသောသီချင်းများ။
thumb|Decorated wall of Rankoth Vehera, ancient city of Polonnaruwa, Sri Lanka ရန်ကော့ဝိဟာရ သည် သီရိလင်္ကာနိုင်ငံ၊ ပေါဠောန္နရုဝမြို့ဟောင်း (Polonnaruwa) တွင် တည်ရှိသည့် စေတီတော်တစ်ဆူ ဖြစ်သည်။
စေတီတော်ကို Polonnaruwa ၏ ဘုရင် Nissanka Malla (1187 - 1196)က တည်ခဲ့သည်။
ဖော်ပြချက် ရန်ကော့ဝိဟာရသည် အားလုံးနီးပါး အုတ်ဖြင့် ပြလုပ်ထားသည်။
အခြေသည် အချင်း ၂၂၀ ပေ(၁၇၉ မီတာ) ရှိပြီး အမြင့်သည် ၁၀၈ ပေ( ၃၃ မီတာ) ရှိသည်။
သို့သော် စေတီတော်၏ မူလပုံစံ (အထူးသဖြင့် အပေါ်ပိုင်း) သည် နောက်ပိုင်းကာလ အုပ်ချုပ်သူများက ပြင်ဆင်မွမ်းမံမှုများလုပ်ဆောင်ခဲ့သဖြင့် ပြောင်းလဲသွားခဲ့သည်။
မူလစေတီတော်၏ အမြင့်သည် ၂၀၀ ပေနီးပါး (၆၁ မီတာ) ရှိသည်ဟု ခန့်မှန်းကြသည်။
ထို့ကြောင့် ဤစေတီတော်သည် Polonnaruwa မြို့ဟောင်းတွင် အကြီးဆုံးစေတီအဖြစ်ရှိနေပြီး နိုင်ငံတွင် စတုတ္ထမြောက် အကြီးဆုံး ဖြစ်သည်။
စေတီတော်တွင် ကြီးမားသည့် အဆင့် လေးခုပါဝင်ပြီး ၎င်းသည် စေတီတော်ကို ပန်းများလှူဒါန်းရန်အတွက် ပြုလုပ်ထားပြီးစေတီတော်၏ အလေးချိန်ကိုလည်း ထောက်ပံ့ထားရန် ဖြစ်သည်။
၎င်းတို့ကိုလည်း အုတ်ဖြင့်ပင် ပြုလုပ်ထားသည်။
စေတီတော်သည် စတုရန်းပုံစံအဆင့်လေးခု၏ အလယ်တွင် တည်ရှိသည်။
စေတီတော်သို့ဝင်ရာ မုခ်ပေါက် လေးခု ရှိသည်။
မုခ်ပေါက်ဝတစ်ခုရှိ ကျောက်ထွင်းလက်ရာတစ်ခုသည် Nissanka Malla က စေတီတော် တည်ဆောက်မှုနှင့် ကြီးကြပ်မှုကို ဖော်ပြထားသည်။
အဆင့်များ၏ ထောင့်တစ်ခုတွင် တည်ရှိသည့် စင်္ကြံငယ်တစ်ခုမှ စေတီတော်ကို မင်းကြီးသည် ကြည်ညိုနေဟန် ဖြစ်သည်။
မာဠိဂါဝိလဗုဒ္ဓရရုပ်ပွားတော် သည် သီရိလင်္ကာနိုင်ငံတွင် တည်ရှိသည့် ရပ်တော်မူဗုဒ္ဓရုပ်ပွားတော်တစ်ဆူ ဖြစ်သည်။
အဂ္ဂဗောဓိမင်းသား (Aggabodhi) သည် ၇ ရာစုက ထုံးကျောက်ကို ထွင်းကာ ပြုလုပ်ခဲ့သည်။
ရုပ်ပွားတော်သည် သီရိလင်္ကာနိုင်ငံရှိ ရပ်တော်မူတည်ရှိနေသည့် ရှေးဟောင်းရုပ်ပွားတော်များတွင် အမြင့်ဆုံး ဖြစ်သည်။
၁၉၅၁ ခုနှစ် ရုပ်ပွားတော်ကို တွေ့ရှိခဲ့စဉ်အခါက အပိုင်းအစများစွာအဖြစ် ကျိုးပဲ့ပျက်စီးလျက်ရှိသည်။
သမ္မတ Ranasinghe Premadasa ၏ ညွှန်ကြားမှုဖြင့် ၁၉၈၀ ခုနှစ်တွင် ရုပ်ပွားတော်ကို ပြုပြင်မွမ်းမံခြင်း၊ မတ်တပ်ရပ်နေဟန် တည့်မတ်ခြင်းများ လုပ်ဆောင်ခဲ့သည်။
အသွင်အပြင် မာဠိဂါဝိလဗုဒ္ဓရုပ်ပွားတော်သည် သီရိလင်္ကာနိုင်ငံ၊ ဥဝါစီရင်စု (Uva)၊ မိုနီရဂလ (Moneragala) ခရိုင်ရှိ မာဠိဂါဝိလရွာအနီးတွင် တည်ရှိသည်။
ရုပ်ပွားတော်သည် ထုံးကျောက်တုံးကြီးတစ်ခုကို ထွင်းထုထားခြင်း ဖြစ်သည်။
သီရိလင်္ကာနိုင်ငံရှိ ရုပ်တော်မူရုပ်ပွားတော်များတွင် အရှည်ဆုံးဟု သတ်မှတ်ထားကြသည်။
အမြင့်သည် ၃၇ ပေ ၁၀ လက်မ (၁၁.၅၃ မီတာ) ရှိသည်။
အာဝုကနဗုဒ္ဓရုပ်ပွားတော်နှင့် ဗုဒုရုဝဂလဗုဒ္ဓရုပ်ပွားတော်များနှင့်အတူ မာဠိဂါဝိလဗုဒ္ဓရုပ်ပွားတော်သည် ရှေးခတ်သီရိလင်္ကာရှိ ရပ်တော်မူဗုဒ္ဓရုပ်ပွားတော်များထဲမှ အကောင်းဆုံး နမူနာများ ဖြစ်ကြသည်။
ဤရုပ်ပွားတော်သည် အဝုကနဗုဒ္ဓရုပ်ပွားတော်နှင့် နီးစပ်စွာဆင်တူလျက်ရှိသည်။
အဘယမုဒြာ၏ ပုံစံကွဲတစ်မျိုးဖြစ်သည့် asisa မုဒြာပုံစံခြင်း ဆင်တူနေခြင်း ဖြစ်သည်။
ရုပ်ပွားတော်၏ ညာဘက်လက်သည် ပခုံးအမြင့်ထိ မြှောက်ထားပြီး ဘယ်ဘက်လက်သည် သင်္ကန်းကို ဘယ်ဘက်ပခုံးနှင့် ညှပ်ထားသည်။
ရုပ်ပွားတော်ပတ်လည်ရှိ အပျက်အစီးများသည် ရုပ်ပွားတော် သီတင်းသုံးရန် ပတ်လည်၌ ကျောင်းတော်တည်ဆောက်ခဲ့သည်ကို ဖော်ပြလျက်ရှိသည်။
၎င်းသည် အလျားနှင့် အနံ ပေ ၈၀ ခန့် (၂၄ မီတာ) စီ ရှိသည်။
နံရံမှာ ၄ ပေ (၁.၂ မီတာ) ထူသည်။
အမြင့်သည် ၆၅ ပေ (၂၀ မီတာ) ခန့် ရှိသည်။
သမိုင်းနှင့် ပြင်ဆင်မွမ်းမံမှု စာပေများ von Schroeder, Ulrich. (1990). Buddhist Sculptures of Sri Lanka. (752 p.; 1620 illustrations). Hong Kong: Visual Dharma Publications, Ltd. ပြင်ပလင့်များ News article with photos of statue ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
ဂျို ဂွီအင်း (၁၈၄၂ – ၁၈၆၅)သည် ဂျိုဆွန်းခေတ် ၂၅ယောက်မြောက်ဘုရင် ချောလ်ဂျုံး၏ မိဖုရားတစ်ပါး ဖြစ်သည်။
ဘဝ ဖြောင်းယန်းအနွယ်​တော်တစ်ဦးဖြစ်ပြီး၊ တရားဝင်မိဖုရားအဖြစ် ၁၈နှစ်အရွယ် ၁၈၅၉ခုနှစ် (ချောလ်ဂျုံး နန်းတက် ၁၀နှစ်) လပြက္ခဒိန် ၂လပိုင်း ၂၂ရက်နေ့၌ ဂွီအင်းအဖြစ် ဘွဲ့အပ်နှင်းခံရသည်။
၁၈၆၁ခုနှစ် (ချောလ်ဂျုံး နန်းတက် ၁၂နှစ်) ၁လပိုင်း ၁၅ရက်နေ့ အင်းရှီအချိန်The 5th of the 24 periods of the day (3:30~4:30 a.m.)တွင် သားတော်တစ်ပါး ဖွားမြင်ခဲ့သည်။
မိဖုရားသည် ၁၈၆၅ခုနှစ် (ဂိုဂျုံး နန်းတက် ၂နှစ်) ၂၄နှစ် အရွယ်တွင် ကွယ်လွန်သည်။
ပြာသာဒ်တော်သည် မူလက ဂယောင်းဂီပြည်နယ် ဖိုချွန်း၌ ရှိပြီး၊ လက်ရှိတွင် ဂယောင်းဂီဒို ဂိုယန်းရှိ Seosamreung သင်္ချိုင်း၌ ရှိသည်။
၎င်းကွယ်လွန်ပြီးနောက် နှစ်စဉ် ရိုးရာကန်တော့ပွဲကို ဂျောန်းဂယဲမင်းသား (Jeongye Daewongun) အိမ်တော်က ဦးဆောင်ကျင်းပလေ့ရှိသည်။
ခေတ်သစ်ယဉ်ကျေးမှု ၂၀၂၀နှစ်ကုန်ပိုင်းနှင့် ၂၀၂၁နှစ်ဆန်းပိုင်းတွင် tvN ရုပ်သံလိုင်းက ထုတ်လွှင့်ပြသနေသည့် Mr Queen ဇာတ်လမ်းတွဲ၌ ဆောလ်အင်နာက ၎င်းနေရာတွင် ပါဝင်သရုပ်ဆောင်ထားသည်။
မှတ်စု ကိုးကား ကဏ္ဍ:၁၈၄၂ မွေးဖွားသူများ ကဏ္ဍ:၁၈၆၅ ကွယ်လွန်သူများ ကဏ္ဍ:တောင်ကိုရီးယား လူပုဂ္ဂိုလ်များ ကဏ္ဍ:တောင်ကိုရီးယားနိုင်ငံ၏ သမိုင်း ကဏ္ဍ:တောင်ကိုရီးယား ယဉ်ကျေးမှု။
ဘေးဒုက္ခကျရောက်ခြင်းကြောင့်အအောင်ပေးရခြင်း () သည် မြို့ပြဒဏ္ဍာရီ (Urban legend) သို့မဟုတ် ကောလဟာလတစ်မျိုးဖြစ်သည်။
ကျောင်းသားတို့၏ လုပ်ဆောင်ချက်များကို ထိခိုက်စေနိုင်သော ဘေးဒုက္ခဖြစ်ရပ်တစ်ခုခု ဖြစ်ပေါ်လာပြီး စာမေးပွဲကိုမကျင်းပနိုင်ပါက ထိုကျောင်းသားများအား အောင်မှတ်ပေးနိုင်ရန် ဟူ၍ဖြစ်သည်။
နမူနာအကြောင်းအရာများ ယင်းဒဏ္ဍာရီတွင် အောက်ပါအချက်များကို ပြောဆိုလေ့ရှိကြသည်။
စာမေးပွဲကာလ၌ ကျောင်းသားတစ်ဦးသည် အမှတ်မထင်ကွယ်လွန်သွားပါက အခြားကျောင်းသားများသည် အောင်မှတ်ရရှိမည်ဖြစ်သည်။
တက္ကသိုလ်အဆောက်အအုံများသည် အကြောင်းတစ်ခုခုကြောင့် ပျက်ဆီးသွားခဲ့ပါလျှင် ထိုတက္ကသိုလ်၌ တက်ရောက်နေကြသော ကျောင်းသားများသည် ဘတ်ချ်လာဘွဲ့ (Bachelor's degree) ကိုရရှိနိုင်သည်။
ကျောင်းသားတစ်ဦးသည် တက္ကသိုလ်ဝင်းရှိ ဘတ်စ်ကားနှင့် တိုက်မိပါလျှင် တက္ကသိုလ်ကျူရှင်ကို အခမဲ့တက်ရောက်နိုင်မည်ဖြစ်သည်။
ထိုသို့သောဒဏ္ဍာရီလာအ‌ကြောင်းအရာများအနက် အပြောအများဆုံးသောအချက်မှာ တက္ကသိုလ်အဆောင်များအတွင်းနေထိုင်‌သော ကျောင်းသားတစ်ဦး၏အခန်းဖော်ဖက် ကွယ်လွန်သောအခါ ထိုကျောင်းသားသည် စာမေးပွဲအမှတ်ကောင်းကောင်းရရှိသည် ဟူသောအကြောင်းအရာပင်ဖြစ်သည်။
Dead Man on Campus နှင့် The Curve စသောရုပ်ရှင်ကားများတွင်လည်း ထိုအကြောင်းအရာများကို သရော်၍ရိုက်ကူးထားသည်။
မြို့ပြဒဏ္ဍာရီလေ့လာသူ ဂျန် ဟဲရိုး ဘရန်းဗန်း (Jan Harold Brunvand) ၏ "Curses! Broiled Again!" စာအုပ်တွင် သူသည် အဆောင်ခန်း‌နေဖော်ထိုင်ဖက်ကွယ်လွန်လျှင် ကျန်ရှိသောကျောင်းသားသည် အမှတ်များများရနိုင်သည့်အကြောင်းကို လိုက်လံစစ်ဆေးကြည့်ရာ မည့်သည့်တက္ကသိုလ်တွင် ထိုစည်းကမ်းကိုပြဋ္ဌာန်းထားခြင်းမရှိကြောင်းကို ရေးသားထားသည်။
လူမှုဗေဒလေ့လာသူ ဝီလီယမ် ဖော့စ် (William S. Fox) သည်လည်း ထိုဒဏ္ဍာရီကို လုံးဝမဖြစ်နိုင်ဟူ၍ ကောက်ချက်ချခဲ့သည်။
မြို့ပြဒဏ္ဍာရီအကြောင်းအရာကို စစ်ဆေးသည့်ဝက်ဘ်ဆိုက်ဖြစ်သော Snopes သည်လည်းထိုအကြောင်းအရာကို ကောလဟာလဟု ကောက်ချက်ချခဲ့သည်။
လက်တွေ့ လက်တွေ့ပညာရေးနယ်ပယ်တွင် ထိုဒဏ္ဍာရီအတိုင်း မ‌ဆောင်ရွက်ကြသော်လည်း ကျောင်းသားတစ်ဦးတွင် ဆိုးရွားသောအခြေအနေတစ်ရပ် ဖြစ်ပါ်လာခဲ့လျှင် အမှတ်ညှိနှိုင်းမှုများရှိနိုင်သည်။
အင်္ဂလန်နိုင်ငံတွင် Joint Council for Qualifications အဖွဲ့သည် ကျောင်းသားတစ်ဦး စာမေးပွဲကာလ၌ ကျန်းမာရေးချွတ်ယွင်းခြင်း၊ ထိခိုက်ဒဏ်ရာရရှိခြင်း စသောအရေးကြီးကိစ္စရပ်များ ဖြစ်ပေါ်လာခဲ့ပါလျှင် ထိုကျောင်းသား၏ အမှတ်များကို ၅ ရာခိုင်နှုန်းအထိ တိုးနိုင်ခွင့်ပေးပါသည်။
A guide to the special consideration process, Joint Council for Qualifications စာမေးပွဲဖြေဆိုနိုင်သူသည် အမှတ်မထင်ကွယ်လွန်သွားခဲ့ပါလျှင် သူ၏မိသားစုဝင်များသည် "honorary certificate" ဟူသောလက်မှတ်တစ်စောင်ကို တောင်းယူနိုင်သော်လည်း ပညာရေးနယ်ပယ်တွင် သုံးနိုင်စွမ်းမရှိပေ။
ဩစတြေးလျနိုင်ငံတွင် General Achievement Test (GAT) စာမေးပွဲကိုဖြေဆိုရာတွင် ထိုစာမေးပွဲကာလ၌ အမှတ်မထင်ဖြစ်ရပ်တစ်ခု ဖြစ်ပေါ်လာပါက GAT စာမေးပွဲရမှတ်ကို ကျောင်းတက်စဉ်ဆောင်ရွက်ချက်အမှတ်များနှင့် ပေါင်းပေးမည်ဖြစ်သည်။
၂၀၁၃ ခုနှစ်တွင် ဘော့စတွန်မြို့ တက္ကသိုလ်တစ်ခုတွင် စာမေးပွဲကို ဧပြီလ ၁၉ ရက်နေ့တွင် ဖြေဆိုရန်စီစဉ်ထားရာ ထိုနေ့၌ကျင်းပသော မာရသွန်ပွဲ၌ဗုံးဖောက်ခွဲမှုများ ဖြစ်ပေါ်လာသောကြောင့် တစ်မြို့လုံးအပြင်မထွက်ရအမိန့်ကို ကြေညာခဲ့သည်။
ထိုကြောင့်ကျင်းပမည့် စာမေးပွဲကိုဖျက်ချခဲ့ရပြီး အမှတ်များကို သင်တန်းတက်စဉ်ဆောင်ရွက်ချက်များမှ တွက်ယူခဲ့သည်။
"Pass by Catastrophe" ဆိုတာဖြစ်နိုင်ပါသလား Quora discussion ၂၀၁၉ ခုနှစ် နိုဝင်ဘာလ ၁၂ ရက်နေ့တွင် ဟောင်ကောင်ရဲတပ်ဖွဲ့ဝင်များသည် ဟောင်ကောင်တရုတ်တက္ကသိုလ် (Chinese University of Hong Kong) သို့ဝင်ရောက်တိုက်ခိုက်ခဲ့ရာ အဆောက်အအုံများပျက်ဆီးခဲ့လေသည်။
ထိုအခါ တက္ကသိုလ်စီမံရေးအဖွဲ့သည် နှစ်ပတ်စော၍ ပညာသင်နှစ်ဝက်ပြီးဆုံးကြောင်း ကြေညာခဲ့ရပြီး ကျောင်းသားများသည် ဒုတိယပညာသင်နှစ်ဝက်သို့ အွန်လိုင်းဖြင့်ချက်ချင်းသင်ကြားနိုင်အောင် ဆောင်ရွက်ခဲ့ရသည်။
ကျမ်းကိုး ကဏ္ဍ: မြို့ပြဒဏ္ဍာရီများ ကဏ္ဍ: ပညာရေးဆိုင်ရာဒဏ္ဍာရီများ။
နာရဒ ဟုဆိုရာ၌ အောက်ပါတစ်ခုခုဖြစ်နိုင်သည်။
နာရဒဘုရား နာရဒဇာတ်တော် နာရဒသုတ် မင်းကွန်းဇေတဝန်ဆရာတော် ဦးနာရဒ မူလပဋ္ဌာန်းဆရာတော် ဦးနာရဒ မဟာဗောဓိတထောင်ဆရာတော် ဦးနာရဒ နာရဒ မဟာထေရ် (သီရိလင်္ကာနိုင်ငံ) Category:သံတူကြောင်းကွဲ။
မူလပဋ္ဌာန်းဆရာတော် (သို့) ဦးနာရဒ () သည် မြန်မာနိုင်ငံသား ဗုဒ္ဓဘာသာရဟန်းတစ်ပါးဖြစ်၍ အလွန်ခက်ခဲသည့် ဗုဒ္ဓစာပေ၏ အဘိဓမ္မာပိဋကတ်မှ ဓာတုကထာနှင့် ပဋ္ဌာန်းကျမ်းကို အင်္ဂလိပ်ဘာသာသို့ ပထမဆုံး ပြန်ဆိုခဲ့သူဖြစ်သည်။
THE ABHIDHAMMAPITAKA, Basket of Transcendental Doctrine, M.M.Gyi, Vol. 1, No. 3, 1981 ထေရုပ္ပတ္တိအကျဉ်း အရှင်နာရဒကို ၁၂၅၉ နတ်တော်လဆန်း ၄ ရက်တွင် ဦးစိန်နှင့် ဒေါ်မေတို့က ဖွားမြင်ခဲ့သည်။
ဇာတိအရပ်သည် မြန်မာနိုင်ငံ၊ ပဲခူးတိုင်း၊ ကြို့ပင်ကောက်မြို့ဖြစ်၏။
ဖခင်မှာ စပါးအဝယ်တော်စာရေးကြီးတစ်ဦးဖြစ်သည်။
မွေးချင်းခုနစ်ဦးအနက် ဆဋ္ဌမမြောက်ဖြစ်၍ မောင်စိန်ထွန်းသည် ဆရာတော်၏ ငယ်အမည်ဖြစ်သည်။
အသက် ၁၆ တွင် ကြို့ပင်ကောက်မြို့ရှိ အင်္ဂလိပ်သာသနာပြုကျောင်း အာရ်စီအမ်ကျောင်းမှ သတ္တမတန်းအောင်မြင်ခဲ့ပြီး ပြည်မြို့ အင်ကြင်းမြိုင်ဆရာတော်ကို ဥပဇ္ဈပြု၍ သာသနာ့ဘောင်သို့ ခေတ္တဝင်ရောက်ခဲ့သည်။
ငါးလခန့်ကြာသောအခါ လူထွက်၍ မိသားစုနှင့်အတူ ရန်ကုန်သို့ ပြောင်းရွှေ့ခဲ့သည်။
ထိုအချိန်မှစ၍ လူဝတ်ကြောင်အနေဖြင့်ပင် အာနာပါနကမ္မဋ္ဌာန်းအားထုတ်ခဲ့ကာ သာသနာ့ဘောင်သို့ စိတ်တိမ်းညွတ်ခဲ့သည်။
ထို့နောက် အသက် ၁၉ နှစ်ပြည့်သောအခါ ခဝဲဆရာတော်ကို ဥပဇ္ဈာယ်ဆရာထား၍ ရဟန်းခံခဲ့သည်။
မူလက တရားအားထုတ်ရန် ရဟန်းပြုခဲ့သော်လည်း အသက်ရွယ်ငယ်သေးသောကြောင့် စာပေများကို သင်ကြားခဲ့သည်။
ပြည်မြို့ရှိ ခေမာရုံ (ယခု ဂန္ဓာရုံ အဖြစ်) ၊ ရန်ကုန်မြို့ရှိ ဘင်္ဂလားတိုက်တို့တွင် စာပေများ ငါးနှစ်တိုင်သင်ကြားလေ့လာခဲ့သည်။
ဤတိုက်နှစ်တိုက်တွင် သင်ကြားစဉ်နှင့် သင်ကြားအပြီးကာလများ၌ အစိုးရ ပထမငယ်၊ ပထမလတ်၊ ပထမကြီး စာမေးပွဲများကို ဖြေဆိုအောင်မြင်ခဲ့သည်။
မန္တလေးသို့ သွားရောက်၍လည်း ပရိယတ္တိစာပေများကို သင်ယူခဲ့ရာ မစိုးရိမ်တိုက် ပထမကျော်ဆရာတော် ဦးဉာဏ၊ ဦးကြည် (သို့) အရှင်အာဒိစ္စရံသီ၊ ဘုရားကြီးတိုက်မှ ဦးဇာဂရနှင့် ဦးဝိမလ၊ မြင်းဝန်တိုက်၊ အမရပူရမြို့မှ စာသင်စာချဆရာတော်များထံတွင် လေ့လာခဲ့၍ ပခုက္ကူမြို့တွင်လည်း စာပေသင်အံခဲ့လေသည်။
ရဟန်း (၁၂) ဝါ၌ ခင်ဦးမြို့ ရွှေဘေးကင်းတောရတွင် တရားအားထုတ်ခဲ့၍ စာပေလည်း သင်ကြားပေးခဲ့သည်။
ထို၌ ပဋ္ဌာန်းကျမ်းကို အားစိုက်လေ့လာကာ ဇယားများဖြင့် သင်ကြားနည်းစနစ်သစ်များတီထွင်ခဲ့သည်။
ထို့နောက် ဆရာတော်ကြီးများ၊ ဒါယကာများ၏ တိုက်တွန်းတောင်းဆိုမှုများဖြင့် စစ်ကိုင်းနှင့် ရန်ကုန်တို့တွင် ပဋ္ဌာန်းတရား သင်ကြားပေးခြင်းဖြင့်ပင် ပဋ္ဌာန်းဆရာတော်ဟူ၍ အမည်တွင်ခဲ့သည်။
ဆဋ္ဌသင်္ဂါယနာတင်ရာ၌လည်း သုတ်သိလက္ခန်၊ ယမိုက်၊ ပဋ္ဌာန်း၊ ပါဠိတော်များ၊ ပဉ္စပကရဏ အဋ္ဌကထာ စသည်တို့ကို သုတ်သင်တည်းဖြတ်ခဲ့သည်။
ထို့အပြင် ထိုသင်္ဂါယနာပွဲသို့ တက်ရောက်ခဲ့ကြသော နိုင်ငံခြားသားများကို သင်္ဂြိုဟ်၊ ပဋ္ဌာန်းသင်တန်းများ ပို့ချပေးခဲ့သည်။
၁၉၈၃ ဇန်နဝါရီ ၆ တွင် ဘဝနတ်ထံပျံလွန်တော်မူခဲ့သည်။
ဆောင်ရွက်ချက်များ အဘိဓမ္မာပြန့်ပွားရေးအသင်းကြီး၏ ပထမဦးဆုံး ဩဝါဒါ စရိယ ဆရာတော်အဖြစ် ဆောင်ရွက်ခဲ့ကာ ပိဋကတ်ဘာသာပြန်စာပေဖြန့်ချိရေးလုပ်ငန်းတွင် တွဲဖက်ဥက္ကဋ္ဌဆရာတော် ဖြစ်လုပ်ဆောင်ခဲ့သည်။
ကျမ်းစာများပြုစုခြင်း ဆဋ္ဌသင်္ဂါယနာပွဲသို့ တက်ရောက်လာသော ပါဠိစာပေအသင်းဥက္ကဋ္ဌ မစ် ဒေါက်တာ အိုင် ဘီ ဟော်နာ (Miss I. B Horner) က ဆရာတော်နာရဒထံ ချဉ်းကပ်၍ ဓာတုကထာနှင့် ပဋ္ဌာန်းကျမ်းများကို ဘာသာပြန်ပေးပါရန် တောင်းဆိုခဲ့သောကြောင့် ဓာတုကထာကို အင်္ဂလိပ်ဘာသာသို့ ၁၉၆၂ တွင် ပြန်ဆိုခဲ့ကာ လန်ဒန်ပါဠိစာပေအသင်းက ထုတ်ဝေဖြန့်ချိခဲ့သည်။
Tipitaka Translation Conference အဘိဓမ္မာပိဋကတ်၏ နောက်ဆုံးကျမ်းစာဖြစ်သော ပဋ္ဌာန်းကျမ်းကို Conditional Relations အမည်ဖြင့် ပထမတွဲကို ၁၉၆၉ တွင်လည်းကောင်း ဒုတိယတွဲကို ၁၉၈၁ တွင်လည်းကောင်း အသီးသီး ရေးသားပြုစုခဲ့၏။
ပထမတွဲ၏ အမှာစကားတွင် မစ္စ အိုင် ဘီ ဟောနာက မူလပဋ္ဌာန်းဆရာတော်၏ ဤကျမ်းကို ဇယားများနှင့်အတူ ဘာသာပြန်မှု၊ ရှင်းလင်းပြသမှုသည် အလွန်တရာ ရှင်းလင်းပါကြောင်း၊ ဤလက်ရာကို အစားထိုးနိုင်မည့် နောက်ထပ်စာအုပ်ရှိမည်ဟုပင် တွေးရန်ခက်ပါကြောင်း စသည်တို့ကို ရေးသားခဲ့၍ အမှာစာနောက်ဆုံးတွင် ပါဠိစာပေအသင်းက မူလပဋ္ဌာန်းဆရာတော် ဦးနာရဒကို နက်နဲသည့်ကျေးဇူးတင်ရှိကြောင်းနှင့် ကူညီပေးခဲ့သော ဦးသိန်းညွန့်ကိုလည်း ကျေးဇူးတင်ကြောင်းများဆိုထားသည်။
ဂုဏ်ပြုခံရမှု ၁၃၄၀ တွင် ဆရာတော်ကို အဂ္ဂမဟာပဏ္ဍိတဘွဲ့တံဆိပ်ချီးမြှင့်ဆပ်ကပ်ခဲ့သည်။
ရေးသားခဲ့သော စာပေများ မြန်မာဘာသာ ယမိုက်အရကောက်ကျမ်း သင်္ဂြိုဟ် ၉ ပိုင်း သရုပ်ခွဲဇယား ပဋ္ဌာန်းပါရဂူကျမ်းအရှင်နာရဒ၏ စာအုပ်များ၊ Myanmarbookshop.com ယမိုက်ပါရဂူကျမ်းနိုင်ငံတော်ပရိယတ္တိသာသနာ့တက္ကသိုလ် (ရန်ကုန်)၊ စာအုပ်စဉ် အင်္ဂလိပ်ဘာသာ Discourse on Elements (၁၉၆၂)Discourse on Elements (Dhātukathā). U Nārada, Mūla Paṭṭhāna Sayadaw. pp. 155 + 7 illustrations Luzac & Co. Ltd., for The Pali Text Society. 1962. 63s. Conditional Relations (Vol. 1) (၁၉၆၉) Guide to Conditional Relations (၁၉၈၀)Guide to Conditional Relations: Part 1: Being the Guide to Pages 1-12 of Conditional Relations Patthana. U. Narada Mula Patthana Sayadaw,ISBN 10: 0710002807 / ISBN 13: 9780710002808, abebooks.com Conditional Relations (Vol. 2) (၁၉၈၁) အထက်ပါ ကျမ်းလေးခုစလုံးကို လန်ဒန်ပါဠိစာပေအသင်းမှ ထုတ်ဝေခဲ့သည်။
ကိုးကား ကဏ္ဍ:မြန်မာ ဗုဒ္ဓဘာသာ ရဟန်းတော်များ ကဏ္ဍ:၁၈၉၇ မွေးဖွားသူများ ကဏ္ဍ:၁၉၈၃ ကွယ်လွန်သူများ။
ဗုဒုရုဝဂလရှိ ဗုဒ္ဓရုပ်ပွားတော် သုံးဆူ ဗုဒုရုဝဂလ သည် သီရိလင်္ကာနိုင်ငံတွင် တည်ရှိသည့် ရှေးဟောင်းဗုဒ္ဓဘာသာနေရာတစ်ခု ဖြစ်သည်။
၎င်းတွင် မဟာယာနအတွေးအခေါ်များပါဝင်ပြီး ရုပ်ပွားတော်ခုနစ်ဆူ ပါဝင်သည်။
ထိုရုပ်ပွားတော်များသည် ၁၀ ရာစုက ပြုလုပ်ခဲ့ခြင်း ဖြစ်သည်။
ကြီးမားသည့် ဗုဒ္ဓရုပ်ပွားတော်ကြီးတွင် သရွတ်ကိုင်ထားသည် မူလသင်္ကန်းတော်နှင့် ရှည်လျားသည့်လိမ္မော်ရောင်အစင်းကြောင်းများသည် တစ်ချိန်တစ်ခါက တောက်ပစွာဆေးခြယ်ထားခဲ့သည်ကို သိရှိနိုင်သည်။
thumb|The figures are thought to date from around the 10th century and belong to the Mahayana Buddhist school, which enjoyed a brief heyday in Sri Lanka during this time. အမည် ဗုဒုရုဝဂလ ဆိုသည်မှာ “ဗုဒ္ဓဘာသာပန်းပုကျောက်ဆောင်” ဟု အဓိပ္ပာယ်ရသည်။
ဗုဒုရုဝဂလ ဆိုသည့် စကားလုံးမှာလည်း ဗုဒ္ဓ (ဗုဒု)၊ ရုပ် (ရူဝ) နှင့် ကျောက် (ဂလ) တို့မှ ဆင်းသက်လာသည်။
လာရောက်လည်ပတ်သူ အများစုသည် ဗုဒ္ဓဘာသာဝင်များ ဖြစ်ကြီး ကျောင်းတော်သို့ လာရောက်သူများသည် ဗုဒုရုဝဂလ သို့လည်း သွားရောက်လည်ပတ်သင့်သည်။
တည်နေရာ သီရိလင်္ကာနိုင်ငံ၊ မိုနရဂလခရိုင် (Monaragala), Wellawaya ၏ အရှေ့တောင်ဘက် ၄ မိုင်ခန့် (၆.၄ ကီလိုမီတာ) အကွာတွင် တည်ရှိသည်။
အရွယ်အစား အကြီးဆုံးရပ်တော်မူဗုဒ္ဓရုပ်ပွားတော်သည် ဦးခေါင်းမှ ခြေမအထိ ၅၁ ပေ(၁၆ မီတာ) ရှိသည်။
ထိုကျွန်းတွင် အကြီးဆုံးသော ရပ်တော်မူ ဗုဒ္ဓရုပ်ပွားတော်လည်း ဖြစ်သည်။
Buduruvagala, The gigantic standing Buddha – at 16m, it is the tallest on the island – in the centre still bears traces of its original stuccoed robe, and a long streak of orange suggests it was once brightly painted thumb|The crowned figure at the centre of the group is thought to be Maitreya, the future Buddha. To his left stands Vajrapani, who holds a vajra (an hourglass-shaped thunderbolt symbol) – an unusual example of the Tantric side of Buddhism in Sri Lanka. The figure to the left may be either Vishnu or Sahampath Brahma. Several of the figures hold up their right hands with two fingers bent down to the palm – a beckoning gesture. သမိုင်း တာဝန်ရှိသူများက ၉ ရာစု သို့မဟုတ် ၁၀ ရာစုက ပြုလုပ်ခဲ့ကြသည်ဟု ယျေဘုယျ သတ်မှတ်ကြသည်။
ဗုဒုရုဝဂလ နှင့် ပတ်သက်၍ သမိုင်းမှတ်တမ်းများစွာ မရှိပေ။
၎င်း၏ မူလအမည်ကိုပင် မသိရှိရပေ။
၎င်းသည် ရဟန်းများအတွက် ကျောင်းသင်္ခမ်းတစ်ခု ဖြစ်နိုင်သည်ဟု ယူဆကြသည်။
ဗုဒုရုဝဂလ ၏ ထွင်းထုထားသည်များတွင် မဟာယာနတို့၏ ဗောဓိသတ္တရုပ်ပွားတော်များ များစွာပါဝင်လျက်ရှိသည်။
မုန်ညင်းဆီသုံး မီးခွက်များ ရုပ်ပွားတော်များ ထွင်းထုထားသည့် ထိုကျောက်ဆောင်တွင်ပင် အကျယ် ၃ ပေ (၀.၉၁ မီတာ) နှင့် အမြင့် ၄ ပေ (၁.၂ မီတာ) မြင့်သည့် ကွေးနေသည့် ပုံသဏ္ဌာန်တစ်ခုကိုလည်း ထွင်းထုထားသည်။
၎င်းသည် မီးတောက်၏ ပုံသဏ္ဌာန် ဖြစ်သည်။
ထိုကွေးနေသည့် ပုံစံ၏ အတွင်းဘက်နံရံသည် ဆီတစ်ခုဖြင့် အမြဲတမ်းစိုစွတ်လျက်ရှိပြီး ထိုရနံသည် မုန်ညင်းဆီရနံနှင့် အလွန်တူသည်။
ထိုအဆီသည်ပင် ထိုကွေးနေသည့်ပုံစံ၏ ရှင်းပြ၍ မရနိုင်သည့် အရင်းအမြစ် သို့မဟုတ် အကြောင်းပြချက် ဖြစ်သည်။
Buddha's Rock Mahayana Legacy at Buduruvagala ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
Ruwanwelisaya, a cetiya in the sacred city of Anuradhapura, Sri Lanka. စေတီတော်များ (ဒဂီဘက် နှင့် စေတီယ ဟုလည်းခေါ်ကြ) သည် ရှေးခေတ်သီရိလင်္ကာနိုင်ငံ၏ ဗိသုကာဖန်တီးမှုဆိုင်ရာ ထင်ရှားသည့် ပုံစံတစ်မျိုးဖြစ်သည်။
ဗုဒ္ဓဘာသာ ထွန်းကားလွှမ်းမိုးလာမှုကြောင့် သီရိလင်္ကာ၏ ဗိသုကာနယ်ပယ်တွင် အပြောင်းအလဲများစွာ ရှိခဲ့သည်။
စေတီတော်များသည် ထိုဗိသုကာအပြောင်းအလဲတွင် ထင်ရှားသည့် နေရာများ ဖြစ်ကြသည်။
စေတီတော်များနှင့် အဓိပ္ပာယ်တူသည့် အခြားစကားလုံးများမှာ Chaithya, Dagaba, Thupa, Seya and Vehera စသည့်စကားလုံးများလည်း ရှိကြသည်။
သီရိလင်္ကာတွင် တည်ခဲ့သည့် စေတီတော်များ၏ ဒီဇိုင်းနှင့်တည်ဆောက်မှုသည် အုတ်ဖြင့်တည်ဆောက်ကြသည့် ကြီးမားသည့်လက်ရာများ ဖြစ်ကြသည်။
Silva, R. 1990, "Bricks – A unit of construction in ancient Sri Lanka", ICTAD Journal, Vol.2, No. 1, pp. 21-42, Colombo. စေတီတော်များသမိုင်း စေတီများတည်ဆောက်ခြင်း အစိတ်အပိုင်းများ စေတီ အမျိုးအစားများ သုပရမယ သီရိလင်္ကာစေတီတော်ကြီး စေတီတော်ငယ်များ Vatadage ထင်ရှားသည့် စေတီတော်များ ရှေးခတ်နည်းပညာနှင့် ဆက်နွယ်နေသည့်စေတီများ ပြင်ပလင့်များ ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
thumb|A pond at Ranmasu Uyana ရန်မဆုဥယန သည် သီရိလင်္ကာနိုင်ငံတွင် တည်ရှိသည့် ဥယျာဉ်တစ်ခု ဖြစ်သည်။
Magul Uyana (တော်ဝင်ဥယျာဉ်) တစ်ခု ဖြစ်သည်။
၎င်းသည် အိဆုရုမုနိဝိဟာရနှင့် တိဿဝီဝရေလှောင်တမံ အနီးအနားတွင် တည်ရှိသည်။
သီရိလင်္ကာနိုင်ငံ၊ ရှေးဟောင်းမြို့တော် အနုရာဒပူရမြို့တွင် တည်ရှိသည်။
အကျယ်အဝန်းသည် ဧက ၄၀ (၁၆ ဟက်တာ) ခန့်မှန်းခြေ ကျယ်ဝန်းသည်။
ခရစ်မတိုင်မီကာလ သီရိလင်္ကာနိုင်ငံ ဥယျဉ်ဆိုင်ရာ ဗိသုကာနမူနာဖြစ်သည်ဟု သတ်မှတ်ကြသည်။
Vessagiriya တွင် တွေ့ရသည့် ရေးထွင်းထားသည်များအရ ဥယျာဉ်သို့ ထောက်ပံ့သည့်ရေကို တိဿဝီဝရေလှောင်တမံမှ ရယူပြီး ထိုမှတစ်ဆင့် အုဆုရုမုနိဝိဟာရပတ်ဝန်းကျင်ရှိ စပါးစိုက်ကွင်းများသို့ ပို့လွှတ်ကြောင်း ဖော်ပြထားသည်။
ဥယျာဉ်ထဲတွင် ကန်များစွာနှင့် အဆောက်အဦးအပျက်အစီးများ ရှိသည်။
သမိုင်းများအရ မင်းသား ဆလိယ (Saliya) သည် Asokamala ကို ဤဥယျာဉ်ထဲတွင် တွေ့ဆုံခဲ့သည်။
ရန်မဆု ဆိုသည်မှာ “ရွှေငါး” ဟု အဓိပ္ပာယ်ရသည်။
သမိုင်း ထင်ရှားမှု thumb|Star Gate Situated in Ranmasu Uyana ရုပ်ပုံများ ပြင်ပလင့်များ Royal Water Gardens of Anuradhapura ကိုးကား Category:သီရိလင်္ကာနိုင်ငံရှိ ပန်းခြံများ။
ဖြစ်ရပ်များ ဧပြီ ၇ ဧပြီ - ၂၀၂၂ ခုနှစ် ဧပြီလ ၇ ရက်တွင် မြန်မာနိုင်ငံတော်ဗဟိုဘဏ် ဒုတိယဥက္ကဋ္ဌ ဒေါ်သန်းသန်းဆွေကို ရန်ကုန်မြို့ရှိ သူ၏နေအိမ်အတွင်း ရှိနေစဉ် သေနတ်ဖြင့် ပစ်ခတ်လုပ်ကြံခံရသည်။
ပြင်းထန်ဒဏ်ရာသာ ရရှိခဲ့၍ အသက်မဆုံးခဲ့ပေ။
၃၀ ဧပြီ - မြန်မာနိုင်ငံရှိ ခရိုင်များ: နိုင်ငံတော်စီမံအုပ်ချုပ်ရေးကောင်စီသည် ၂၀၀၈ ခုနှစ်၊ ဖွဲ့စည်းပုံအခြေခံဥပဒေပုဒ်မ ၅၄ ၊ ၂၈၄ (ခ) တို့နှင့်အညီ မူလက ခရိုင် ၇၅ ခရိုင်ဖြင့် ဖွဲ့စည်းထားရှိရာမှ ၂၀၂၂ခုနှစ်၊ ဧပြီ ၃၀ ရက်တွင် ပြည်ထဲရေးဝန်ကြီးဌာန၏ အမိန့် ကြော်ငြာစာအမှတ်၊ ၃၁၉/၂၀၂၂၊ ၃၂၀/၂၀၂၂၊ ၃၂၁/ ၂၀၂၂၊ ၃၂၂/ ၂၀၂၂၊ ၃၂၃/ ၂၀၂၂၊ ၃၂၄/ ၂၀၂၂၊ ၃၂၅/ ၂၀၂၂၊ ၃၂၆/ ၂၀၂၂၊ ၃၂၇/ ၂၀၂၂၊ ၃၂၈/ ၂၀၂၂၊ ၃၂၉/ ၂၀၂၂၊ ၃၃၀/ ၂၀၂၂၊ ၃၃၁/ ၂၀၂၂၊ ၃၃၂/ ၂၀၂၂၊ ၃၃၃/ ၂၀၂၂ တို့ဖြင့် ခရိုင် (၄၆) ခရိုင်အား ထပ်မံတိုးချဲ့ ပြင်ဆင်ဖွဲ့စည်းခဲ့သည်။
ဇူလိုင် ၈ ဇူလိုင် - ရှင်ဇို အာ့ဘဲ့ လုပ်ကြံခံရခြင်း: ဂျပန်ဝန်ကြီးချုပ်ဟောင်း ရှင်ဇို အာ့ဘဲ့ သည် ၂၀၂၂ ခုနှစ်၊ ဇူလိုင်လ ၈ ရက်နေ့တွင် ဂျပန်နိုင်ငံတောင်ပိုင်း နာရာမြို့ရှိ ရထားဘူတာရုံတစ်ခု၏ အပြင်ဘက်၌ ပြုလုပ်သော ရွေးကောက်ပွဲမဲဆွယ်ပွဲတစ်ခုတွင် မိန့်ခွန်းပြောကြားနေစဉ် သေနတ်ဖြင့် ပစ်ခတ်လုပ်ကြံခံရကာ ကွယ်လွန်ခဲ့သည်။
၂၄ ဇူလိုင် - ဇူလိုင်လ ၂၅ ရက်နေ့ နိုင်ငံပိုင်သတင်းစာများ၌ သေဒဏ်ကျခံရသူများဖြစ်သည့် ဖြိုးဇေယျာသော်၊ ကိုဂျင်မီ (ခ)ကျော်မင်းယု၊ လှမျိုးအောင်နဲ့ အောင်သူရဇော်တို့ကို ပြစ်ဒဏ်စီရင်ပြီးစီးသွားကြောင်း ဇူလိုင် ၂၄ ရက်စွဲ သတင်းဖော်ပြပါရှိခဲ့သည်။
မေ ၂ မေ - နိုင်ငံတော်စီမံအုပ်ချုပ်ရေးကောင်စီသည် လျှပ်စစ်နှင့် စွမ်းအင်ဝန်ကြီးဌာနကို လျှပ်စစ်စွမ်းအားဝန်ကြီးဌာန နှင့် စွမ်းအင်ဝန်ကြီးဌာနအဖြစ် ပြန်လည်ခွဲထုတ်ခဲ့သည်။
ဇွန် ၁ ဇွန် - ၂၀၂၂ ခုနှစ်၊ ဇွန်လ (၁) ရက်နေ့တွင် ဗဟိုဝန်ထမ်းတက္ကသိုလ် (အောက်မြန်မာပြည်)ကို နိုင်ငံဝန်ထမ်းတက္ကသိုလ်(အောက်မြန်မာပြည်)ဟု အမည် ပြောင်းလဲသည်။
နိုဝင်ဘာ ၉ နိုဝင်ဘာ - Naypyitaw State Academy ကို နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က ဖွင့်လှစ်ခဲ့သည်။
၁၁ နိုဝင်ဘာ - နိုင်ငံတော်စီမံအုပ်ချုပ်ရေးကောင်စီဥက္ကဋ္ဌသည် နိုင်ငံခြားရေးဝန်ကြီးဌာနမှ သံအမတ်ကြီး ဦးတင်မောင်ဆွေအား တရုတ်ပြည်သူ့သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော ပြည်ထောင်စုသမ္မတမြန်မာနိုင်ငံတော် သံအမတ်ကြီးအဖြစ် ခန့်အပ်သည်။
စက်တင်ဘာ ၁၆ စက်တင်ဘာ – လက်ယက်ကုန်းရွာ ပစ်ခတ်မှုတွင် ကျောင်းသား၊ ကျောင်းသူ ၆ ဦးအပါအဝင် ၁၃ ဦး သေဆုံးခဲ့သည်။
၁၆ စက်တင်ဘာ - ၂၀၂၂ ခုနှစ် စက်တင်ဘာလ ၂၄ ရက်နေ့တွင် ရန်ကုန်ရှိ မြို့ပြပျောက်ကျားအဖွဲ့တစ်ခုက ဦးအုန်းသွင်နှင့် သားမက်ဖြစ်သူ တပ်မတော်အရာရှိဟောင်း ရဲတေဇ တို့အား ပစ်ခတ်လုပ်ကြံခဲ့သည်။
ကွယ်လွန်သူများ ၁၉ ဖေဖော်ဝါရီ - ကြည်လှဟန်၊ မြန်မာနိုင်ငံသား ပရော်ဖက်ရှင်နယ် ဂေါက်သီးရိုက်သမား (၁၉၆၁ မွေးဖွား) ၂၃ မေ - ဇော်ဌေး၊ ယခင် နိုင်ငံတော်သမ္မတရုံးပြောရေးဆိုခွင့်ရှိသူ (၁၉၇၃ မွေးဖွား) ၃၀ ဧပြီ - ခွန်ထွန်းဦး၊ ရှမ်းတိုင်းရင်းသားများ ဒီမိုကရေစီအဖွဲ့ချုပ်(ဗဟို) ဥက္ကဋ္ဌဟောင်း (၁၉၄၃ မွေးဖွား) ၈ ဇူလိုင် - ရှင်ဇို အာ့ဘဲ့၊ ဂျပန်နိုင်ငံ၏ ဝန်ကြီးချုပ်ဟောင်း (၁၉၅၄ မွေးဖွား) ၁၂ ဇူလိုင် - မောင်သာနိုး၊ အမျိုးသားစာပေ တစ်သက်တာ စာပေဆုရှင် ခေတ်ပေါ်ကဗျာဆရာ၊ စာရေးဆရာကြီး (၁၉၃၂ မွေးဖွား) ၁၄ ဇူလိုင် - စန္ဒရားတင်ဝင်းလှိုင်၊ မြန်မာ့ရုပ်ရှင်နှင့် ဂီတပညာရှင် ထပ်ဆင့်အကယ်ဒမီ (၁၉၄၆ မွေးဖွား) ၂၄ ဇူလိုင် - ဖြိုးဇေယျာသော်၊ မြန်မာ့ဟစ်ဟော့အနုပညာရှင်နှင့် နိုင်ငံရေးသမား (၁၉၈၁ မွေးဖွား) ၂၄ ဇူလိုင် - ကိုဂျင်မီ (ခ) ကျော်မင်းယု၊ ၈၈ မျိုးဆက်ကျောင်းသားခေါင်းဆောင် (၁၉၆၉ မွေးဖွား) ၁၃ ဩဂုတ် - မောင်ပေါ်ထွန်း၊ အမျိုးသားစာပေဆုရ မြန်မာအမျိုးသား စာရေးဆရာ (၁၉၃၅ မွေးဖွား) ၁၈ ဩဂုတ် - ဆုမ်ဘတ် မေထနီ၊ ထိုင်းနိုင်ငံသား ရုပ်ရှင်သရုပ်ဆောင် (၁၉၃၇ မွေးဖွား) ၈ စက်တင်ဘာ - ဒုတိယ အယ်လီဇဘက်၊ ယူနိုက်တက်ကင်းဒမ်းနှင့် ဓနသဟာယနိုင်ငံများ၏ ဘုရင်မကြီး (၁၉၂၈ မွေးဖွား) ၃၀ အောက်တိုဘာ - တက္ကသိုလ်ကြယ်ပွင့်၊ အမျိုးသား စာပေဆုရ တက္ကသိုလ် ကထိက၊ သိပ္ပံစာရေးဆရာ (၁၉၄၄ မွေးဖွား) ကိုးကား။
thumb|Embankment of Tissa Wewa တိဿဝေဝသည် ဒေဝနမ္ပိယတိဿ (Devanampiya Tissa ဘီစီ ၃ ရာစု) တည်ဆောက်ခဲ့သည့် လူလုပ် ရေလှောင်ကန်တစ်ခု ဖြစ်သည်။
သူ၏ မြို့တော် အနုရာဒပူရမြို့ကို ရေပေးဝေမှု မြှင့်တင်ရန်အတွက် ပြုလုပ်ခဲ့သည့် ရေလှောင်ကန် ဖြစ်သည်။
ပန်ဒဝီဝ (ဘီစီ၅ ရာစု) နှင့် အဘယဝီဝ (ဘီစီ ၄-၅ ရာစု) တို့သည် ပို၍ ရှေးကျကြသည်။
တိဿဝေဝ၏ တာရိုးသည် ၂ မိုင်(၃.၂ ကီလိုမီတာ) ရှိပြီး အမြင့်သည် ၂၅ ပေ (၇.၆ မီတာ) မြင့်သည်။
အခြားသော အသုံးပြုမှုအနေဖြင့် ရေလှောင်ကန်မှ ရေကို တိဿ၏ တော်ဝင်ဥယျာဉ်သို့ ထောက်ပံ့ပေးသည်။
http://www.art-and-archaeology.com/lanka/anuradhapura/an10.htmlနောက်ပိုင်းရာစုနှစ်များတွင် တိဿဝေဝနှင့် အခြားကန်များကို ကြီးမားအောင်ပြုလုပ်ခဲ့ကြပြီး ဒေသ၏ ဆည်မြောင်းကွန်ရက်တစ်ခုနှင့် ပေါင်းစပ်ခဲ့သည်။
W. I. Siriweera, History of Sri Lanka, Dayawansa Jayakodi & Company, 2004, pp. 168-170. ကိုးကား ကဏ္ဍ:သီရိလင်္ကာနိုင်ငံရှိ ရေကန်များ။
ဝင်းကိုကိုလတ် သည် မြန်မာနိုင်ငံ အမျိုးသားရေးလှုပ်ရှားသူ ၊ ဥပဒေရေးရာအကြံပေး၊ နိုင်ငံရေးသမား၊ စာရေးဆရာနှင့် အမျိုးသားရေးဝါဒလှုပ်ရှားသူ ဖြစ်သည်။
သူသည် အမျိုးသားကွန်ယက် ၏ ဥက္ကဋ္ဌ ဖြစ်သည်။
ငယ်ဘဝနှင့်ပညာရေး ဦးဝင်းကိုကိုလတ်ကို ၁၉၈၂ ခုနှစ်ဇွန်လ ၁၆ ရက်နေ့တွင် မြန်မာနိုင်ငံ၊ ရန်ကုန်တိုင်း ၊ ထန်းတပင်မြို့နယ် တွင်မွေးဖွားခဲ့သည်။
သူသည် ရန်ကုန် အဝေးသင်တက္ကသိုလ်၌ အဝေးသင်ပညာရေး ဥပဒေဘာသာရပ်ဖြင့် ဘွဲ့ရရှိခဲ့သည်။
အလုပ်အကိုင်နှင့်လှုပ်ရှားမှု ဝင်းကိုကိုလတ်သည် အမျိုးသားရေးဝါဒနှင့် ဗုဒ္ဓဘာသာဘာသာကိုကာကွယ်သူဖြစ်သည်။
သူသည် မြန်မာနိုင်ငံတွင် အဆင့်မြင့်နှင့်အမျိုးသားရေးလှုပ်ရှားမှုများကို ဦးဆောင်ခဲ့သည်။
သူသည်မြန်မာနိုင်ငံအမျိုးသားကွန်ယက်ဥက္ကဋ္ဌအဖြစ် တာဝန်ထမ်းဆောင်ခဲ့ပြီး နိုင်ငံသားနှင့်ဘာသာရေး ကာကွယ်စောင့်ရှောက်ရေး ကော်မတီနှင့် နီးကပ်စွာဆက်နွယ်သည်။
Aung Kyaw Min. "Nationalists warn NLD on constitution" . The Myanmar Times. Retrieved 1 November 2017. ဇူလိုင်လ ၁၀ ရက်, ၂၀၁၇ ခုနှစ်တွင် ဝင်းကိုကိုကြီးလတ် ဦးဆောင်သော သံဃာတော်များနှင့် အမျိုးသားရေး တက်ကြွလှုပ်ရှားသူများသည် အမေရိကန်ပြည်ထောင်စုသံရုံး အတွက် ကမာရွတ်မြို့နယ်မြို့နယ် ရှေ့မှောက်၌ မြန်မာနိုင်ငံတွင် ကရိုဟင်ဂျာ မရှိဟူ၍ မရှိကြောင်း ဆန္ဒပြ၍ ပြောကြားခဲ့သည်။
ဝင်းကိုကိုလတ်နှင့် အခြားသောအမျိုးသားရေး ခေါင်းဆောင်များဖြစ်သော ဆရာတော်ပါမောက္ခ၊ သက်မျိုးဦး၊ နောင်ဒေါ်လေးနှင့် နေဝင်းအောင်တို့သည် အမေရိကန်သံရုံးတွင် “ ရိုဟင်ဂျာအသိုင်းအဝိုင်း” ၏ ဝေါဟာရများအား ဆန့်ကျင်ဆန္ဒပြမှုကြောင့် ဖမ်းဆီးခံခဲ့ရသည်။
သူသည်“ ရခိုင်ပြည်နယ်ရှိမွတ်စလင်အသိုင်းအဝိုင်း” ဟူသောစကားစုကို အသုံးပြု၍ ဒေသတွင်းရှိရိုဟင်ဂျာများအား ခွဲခြားသတ်မှတ်ခဲ့သည်။
သူသည် ၂၀၁၇ ခုနှစ်ဩဂုတ်လ ၁၇ ရက်နေ့တွင်ကမာရွတ်တရားရုံးတွင်တရားစွဲဆိုခြင်းခံရသည်။
သူသည်အခြားအမျိုးသားရေးခေါင်းဆောင်များ အပါအဝင် အင်းစိန်အကျဉ်းထောင်တွင် ဗဟန်းမြို့နယ် တရားရုံးက ထောင်ဒဏ် ၆ လချမှတ်ခံခဲ့ရသည်။
၂၀၁၅ ရွေးကောက်ပွဲတွင် သူသည် ဧရာ၀တီတိုင်းဒေသကြီး ၊ ပန်းတနော်မြို့နယ် မဲဆန္ဒနယ်မှ ပြည်သူ့လွှတ်တော်အမတ် နေရာကို ဝင်ရောက်ယှဉ်ပြိုင်ခဲ့သော်လည်း အမျိုးသားဒီမိုကရေစီအဖွဲ့ချုပ်မှ ကိုယ်စားလှယ် မန်းညွန့်သိန်း ကိုရှုံးခဲ့သည်။
ကိုးကားချက်များ ပြင်ပလင့်များ Win Ko Ko Latt on VK ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၈၂ မွေးဖွားသူများ ကဏ္ဍ:မြန်မာ့နိုင်ငံရေးသမားများ။
thumb|ဆာဟာရ သဲကန္တာရ၏ တစ်စိတ်တစ်ပိုင်းဖြစ်သော လစ်ဗျားနိုင်ငံရှိ အိုအေစစ်တစ်ခု အိုအေစစ် () သည် ပထဝီဝင်ဘာသာရပ်၌ ကန္တာရ (သို့) တစ်ပိုင်းကန္တာရတွင် စိုက်ပျိုးဖြစ်ထွန်းနိုင်သောမြေ (ရံခါတွင် စွန်ပလွံပင်များရှိသောမြေ) ဟူ၍ ဖွင့်ဆိုသည်။